**KÚPNA ZMLUVA**

uzatvorená v zmysle ust. § 409 a násl. Zákona č. 513/1991 Zb. Obchodného zákonníka

**I.**

**Zmluvné strany**

**Kupujúci:**

Obchodné meno: **Domäsko s.r.o.**

Sídlo: Lieskovská cesta 640/23, Lieskovec 962 21

IČO: 31 719 236

Zapísaný v Obchodnom registri Okresného súdu Banská Bystrica, Oddiel: Sro, Vložka č.: 27305/S

Zastúpený: MVDr. Marián Brna , PhD.

DIČ: 2020511449

IČ DPH: SK2020511449

Bankové spojenie: Prima banka Slovensko, a.s.

IBAN: SK19 5600 0000 0070 4854 5001

(ďalej len „Kupujúci“)

**Predávajúci:**

Obchodné meno: ...........................................................

Sídlo: ...........................................................

IČO: ...........................................................

Zapísaný v Obchodnom registri Okresného súdu (doplniť), Oddiel: (doplniť), Vložka č.: (doplniť)

Zastúpený: ...........................................................

DIČ: ...........................................................

IČ DPH: ...........................................................

Bankové spojenie: ...........................................................

IBAN: ...........................................................

(ďalej len „Predávajúci“)

(ďalej len „Zmluvné strany“)

**II.**

**Úvodné ustanovenie**

2.1 Uzatvorenie tejto Zmluvy je výsledkom obstarávania realizovaného v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 - 2020 v znení aktualizácie č. 4 (ďalej len „Usmernenie“). Predávajúci týmto berie na vedomie, že Kupujúci je pri plnení tejto Zmluvy viazaný aj povinnosťami, ktoré vyplývajú pre neho ako Prijímateľa nenávratného finančného príspevku, ktorý poskytuje Pôdohospodárska platobná agentúra.

**III.**

**Predmet kúpy**

3.1 Predávajúci je výlučným vlastníkom predmetu kúpy – hnuteľnej veci vrátane jeho súčastí, ktorý je bližšie uvedený v Prílohe č. 1 tejto Zmluvy. Predávajúci je taktiež výlučným vlastníkom príslušenstva predmetu kúpy, ktorý je uvedený v Prílohe č. 1. Príloha č. 1 tvorí neoddeliteľnú súčasť tejto Zmluvy. Pokiaľ predávajúci k predmetu kúpy, k jeho súčasti alebo k jeho príslušenstvu v čase uzatvárania tejto Zmluvy ešte nenadobudol vlastnícke právo, predávajúci vyhlasuje, že k predmetu kúpy, k jeho súčasti a k jeho príslušenstvu nadobudne vlastnícke právo tak, aby mohol riadne a včas plniť záväzok vyplývajúci z tejto Zmluvy.

**IV.**

**Predmet Zmluvy**

4.1 Predmetom tejto Zmluvy je záväzok Predávajúceho previesť vlastnícke právo k predmetu kúpy, vrátane jeho súčastí a k príslušenstvu, ktoré sú uvedené v Prílohe č. 1 tejto Zmluvy, z Predávajúceho na Kupujúceho za podmienok stanovených touto Zmluvou a záväzok Kupujúceho zaplatiť Predávajúcemu dohodnutú kúpnu cenu.

4.2 Na základe tejto Zmluvy sa Predávajúci zaväzuje predať (dodať) Kupujúcemu predmet kúpy, vrátane jeho súčastí a príslušenstvo, ktoré sú uvedené v Prílohe č. 1, a to za podmienok stanovených touto Zmluvou a Kupujúci sa zaväzuje riadne a včas dodaný predmet kúpy, vrátane jeho súčastí a príslušenstva prevziať a zaplatiť za neho dohodnutú kúpnu cenu.

4.3 Predmetom tejto Zmluvy je aj záväzok Predávajúceho predať (dodať) Kupujúcemu spolu s predmetom kúpy úplnú výstroj, vybavenie (výbavu) a doklady k predmetu kúpy, ktoré príslušné právne predpisy a normy vyžadujú pre riadne užívanie predmetu kúpy na účel, ktorému slúži.

4.4 Predmetom tejto Zmluvy je ďalej aj záväzok Predávajúceho zaškoliť personál obsluhy predmetu kúpy v termíne a na mieste vzájomne dohodnutom Zmluvnými stranami; a ak sa dohoda nedosiahne, v termíne a na mieste určenom Kupujúcim.

4.5 Predávajúci sa zaväzuje postupovať pri plnení tejto Zmluvy v súlade so súťažnými podkladmi k predmetu zákazky obchodnej verejnej súťaže v čl. II. tejto Zmluvy, ako aj v súlade so svojou predloženou ponukou, ktorú Kupujúci akceptoval.

**V.**

**Základné podmienky plnenia**

5.1 Predávajúci sa zaväzuje riadne a včas dodať Kupujúcemu predmet kúpy alebo jeho funkčnú časť, vrátane jeho súčastí, ktorý je uvedený v Prílohe č. 1 tejto Zmluvy ako aj príslušenstvo predmetu kúpy, ktoré je uvedené v Prílohe č. 1 tejto Zmluvy a pre prípad upravený v čl. IV. v bode 4.3 tejto Zmluvy spolu s tam určiteľnou výstrojou, výbavou a dokladmi (ďalej spolu len ako **„Predmet kúpy“**); to všetko za podmienok stanovených touto Zmluvou.

5.2 Predávajúci sa zaväzuje, že súčasne s dodávkou Predmetu kúpy v mieste dodania Predmetu kúpy odovzdá Kupujúcemu nasledujúce **sprievodné doklady**:

a) **dodací list**

b) **ďalšie písomné doklady potrebné na prevzatie a riadne užívanie Predmetu kúpy** (napr. certifikáty kvality, certifikáty zhody, licencie, návod na použitie/obsluhu a údržbu, záručný list, osvedčenie o evidencii, resp. technické osvedčenie, osvedčenie o technickej spôsobilosti a pod.).

**VI.**

**Práva a povinnosti Zmluvných strán**

6.1 Predávajúci je povinný dodať Kupujúcemu Predmet kúpy v stave spôsobilom na riadne a bezpečné užívanie, a v normách kvality a parametroch podľa požiadaviek Kupujúceho vyplývajúcich zo súťažných podkladov k predmetu zákazky obchodnej verejnej súťaže, ktorá je uvedená v čl. II. tejto Zmluvy a/alebo vyplývajúcich z príslušných technických noriem a príslušných právnych predpisov, napr. emisné hodnoty, technické parametre. Predmet kúpy musí byť nový a nesmie byť pred dodaním Kupujúcemu používaný.

6.2 Predávajúci predáva Predmet kúpy bez záložného práva, dlhov a iných tiarch, ako aj iných práv zodpovedajúcich právam tretích osôb k cudzej veci.

6.3 Montáž a inštaláciu zabezpečuje Predávajúci.

6.4 Kupujúci má právo Predmet kúpy vrátane jeho súčastí a príslušenstvo Predmetu kúpy pri ich prevzatí prezrieť alebo dať ho prezrieť treťou osobou a to tak, aby mal možnosť skontrolovať dodávanú vec vo vzťahu k stavu, ktorý deklaruje Predávajúci v sprievodných dokladoch k Predmetu kúpy a tiež tak, aby mohol zistiť zjavné vady Predmetu kúpy. Kupujúci si taktiež vyhradzuje právo uskutočniť pred prevzatím dodávaného Predmetu kúpy bezplatnú skúšobnú prevádzku na Predmete kúpy, ktorý má Kupujúci prevziať. Kupujúci je povinný písomne potvrdiť prevzatie Predmetu kúpy na dodacom liste alebo protokole predloženom Predávajúcim. Kupujúci si však vyhradzuje právo neprevziať Predmet kúpy a nepotvrdiť jeho prevzatie, pokiaľ Predávajúci poruší povinnosti vyplývajúce z tejto Zmluvy, najmä povinnosť dodať Predmet kúpy včas a/alebo Predmet kúpy nebol dodaný riadne (napr. v požadovanom množstve, kvalite, s Kupujúcim požadovanou alebo normami predpísanou výstrojou, výbavou, dokladmi) alebo má zjavné vady.

6.5 Kupujúci prevezme riadne a včas dodaný Predmet kúpy a zaplatí Predávajúcemu kúpnu cenu dohodnutú v tejto Zmluve spôsobom uvedeným v tejto Zmluve.

6.6 Oprávnení zamestnanci poskytovateľa, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

6.7. Povinnosť podľa bodu 6.6. tejto Zmluvy musia obsahovať aj zmluvy so subdodávateľmi Zhotoviteľa.

6.8. V prípade ak Zhotoviteľ nevykoná Dielo a nedôjde k jeho odovzdaniu v lehote podľa bodu 2.1. tejto Zmluvy, Objednávateľ má právo od tejto Zmluvy odstúpiť. Odstúpenie od tejto Zmluvy musí mať písomnú formu a musí byť doručené druhej zmluvnej strane poštou alebo kuriérom.

6.9. Zhotoviteľ je povinný uviesť v prílohe č. 4 tejto Zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

6.10.Subdodávateľ zhotoviteľa je povinný ku dňu podpisu tejto Zmluvy mať zapísaných konečných užívateľov výhod v Registri konečných užívateľov výhod. Táto povinnosť sa vzťahuje na subdodávateľa po celý čas trvania tejto Zmluvy.

6.11.Zhotoviteľ je povinný informovať Objednávateľa o akejkoľvek zmene údajov o subdodávateľovi, a to písomne v lehote do piatich (5) pracovných dní.

6.12.V prípade zmeny subdodávateľa je Zhotoviteľ o takej zmene povinný informovať Objednávateľa v lehote a spôsobom podľa bodu 6.11. tejto Zmluvy. Informácia o zmene subdodávateľa musí obsahovať informácie podľa bodu 6.9. tejto Zmluvy. O zmene subdodávateľa vyhotovia Zmluvné strany písomný Dodatok k tejto Zmluve, ktorým nahradia pôvodnú prílohu č. 4 tejto Zmluvy novou prílohou č. 4.

8.5. V prípade zmeny subdodávateľa je tento nový subdodávateľ povinný pred podpisom zmluvy so Zhotoviteľom preukázať povinnosť podľa bodu 6.10. tejto Zmluvy a zároveň je povinný spĺňať podmienky účasti podľa bodu 7.1.1. až 7.1.4. Súťažných podkladov, čo preukáže čestným vyhlásením.

**VII.**

**Miesto a termín dodania Predmetu kúpy**

7.1 Predávajúci je povinný dodať Kupujúcemu Predmet kúpy na miesto, ktoré určí Kupujúci.

7.2 Kupujúci určí miesto dodania najneskôr na základe výzvy Predávajúceho urobenej e-mailom alebo písomne, ktorou Predávajúci oznámi Kupujúcemu, že je pripravený dodať Predmet kúpy a vyzve Kupujúceho na oznámenie miesta dodania. V prípade, ak Kupujúci neoznámi miesto dodania ani na základe výzvy Predávajúceho na jeho určenie, je Predávajúci oprávnený dodať Predmet kúpy na adresu sídla Kupujúceho.

7.3 Predávajúci sa zaväzuje dodať Kupujúcemu Predmet kúpy v termíne do 180 dní odo dňa doručenia objednávky Predávajúcemu.

7.4 Predávajúci nie je oprávnený plniť Predmet tejto Zmluvy skôr ako je uvedené v bode 7.3. tohto článku a Kupujúci nie je povinný takto predčasne dodaný Predmet kúpy prevziať. Ustanovenie prvej vety tohto bodu neplatí, pokiaľ Kupujúci bude s predčasným dodaním Predmetu kúpy výslovne súhlasiť.

7.5 O odovzdaní a prevzatí Predmetu kúpy ako aj sprievodných dokladov a dokladov v zmysle čl. IV. bod 4.3 tejto Zmluvy spíšu Zmluvné strany odovzdávací a preberací protokol. Namiesto protokolu môže Kupujúci potvrdiť prevzatie Predmetu kúpy na dodacom liste; uvedené nezbavuje Predávajúceho povinnosti preukázateľne odovzdať Kupujúcemu aj sprievodné doklady ku kúpe a doklady v zmysle čl. IV. bod 4.3 tejto Zmluvy. V protokole, resp. na dodacom liste, ak nahrádza protokol, sa uvedie presná špecifikácia dodávanej veci (napr. značka, typ, výrobné číslo, číslo motora, číslo karosérie a pod.).

**VIII.**

**Kúpna cena**

8.1 Zmluvné strany sa dohodli na kúpnej cene za Predmet kúpy nasledovne :

**Celková kúpna cena bez DPH : .............,00 EUR**

**20% DPH : .............,00 EUR**

**Celková kúpna cena vrátane DPH : .............,00 EUR**

(slovom celková kúpna cena vrátane DPH ............................................... EUR).

Kúpna cena je dohodnutá ako cena maximálna.

8.2 Kúpna cena za jednotlivé Predmety kúpy, prípadne aj za jednotlivé súčasti veci a veci, ktoré tvoria príslušenstvo veci, je uvedená v „Cenovej ponuke – návrhu na plnenie kritéria“ Predávajúceho, ktorá tvorí Prílohu č. 2 tejto Zmluvy.

8.3 Súčasťou Zmluvy je „Elektronická verzia rozpočtu v MS Excel (elektronický nosič CD, DVD)“, ktorá tvorí Prílohu č.3 tejto Zmluvy. Predávajúci je povinný predložiť v elektronickej verzii (vo formáte Excel) každú zmenu tohto podrobného rozpočtu, ku ktorej dôjde počas realizácie Predmetu Zmluvy.

8.4 Zmluvné strany sa dohodli, že v kúpnej cene sú zahrnuté všetky náklady a poplatky, ktoré Predávajúcemu vzniknú v súvislosti s plnením tejto Zmluvy ako aj kúpna cena za veci, ktoré tvoria súčasť a príslušenstvo dodávanej hlavnej veci.

**IX.**

**Fakturácia a platobné podmienky**

9.1 Kupujúci zaplatí kúpnu cenu bankovým prevodom na základe faktúry predloženej Predávajúcim, pokiaľ Predávajúci vystavil faktúru v súlade s touto Zmluvou.

9.2 Predávajúci je oprávnený vystaviť faktúru na kúpnu cenu až po riadnom odovzdaní Predmetu kúpy spolu so všetkými sprievodnými dokladmi a dokladmi v zmysle čl. IV. bodu 4.3 tejto Zmluvy viažucimi sa k dodávaným veciam a ich prevzatím Kupujúcim bez výhrad. Prílohou faktúry je dodací list potvrdený osobou oprávnenou konať v tejto záležitosti za Kupujúceho alebo protokol o odovzdaní a prevzatí Predmetu kúpy podpísaný Kupujúcim bez výhrad.

9.3 Predávajúci je povinný doručiť Kupujúcemu faktúru v troch vyhotoveniach.

9.4 Faktúra je splatná do 30 kalendárnych dní odo dňa jej doručenia Kupujúcemu. Deň zaplatenia kúpnej ceny je deň odpísania fakturovanej kúpnej ceny z účtu Kupujúceho na účet Predávajúceho.

9.5 Faktúra musí mať všetky náležitosti daňového dokladu stanovené príslušnou legislatívou a touto Zmluvou. V prípade, že faktúra nebude obsahovať predpísané náležitosti daňového dokladu alebo náležitosti stanovené touto Zmluvou, resp. budú v nej uvedené nesprávne alebo neúplné údaje, je Kupujúci oprávnený túto faktúru vrátiť pred jej splatnosťou. Opravenej alebo novej faktúre plynie nová 30 dňová lehota splatnosti od jej doručenia Kupujúcemu.

**X.**

**Vlastnícke právo k Predmetu kúpy a nebezpečenstvo škody na ňom**

10.1 Vlastnícke právo k Predmetu kúpy vrátane vlastníckeho práva k veciam, ktoré tvoria jeho súčasť a príslušenstvo hlavnej veci, prechádza na Kupujúceho dňom riadneho odovzdania a prevzatia dotknutých vecí.

**XI.**

**Záväzok mlčanlivosti**

11.1 Všetky informácie obsiahnuté v tejto Zmluve ako i tie, ktoré si Strany pre splnenie Predmetu Zmluvy navzájom poskytli, sa považujú za dôverné a poskytnúť tieto informácie tretej osobe môže Zmluvná strana len po predchádzajúcom písomnom súhlase druhej strany. Tento záväzok mlčanlivosti platí aj po ukončení tohto zmluvného vzťahu.

**XII.**

**Zodpovednosť za vady**

12.1 Predávajúci zodpovedá za to, že Predmet kúpy (hlavná vec, súčasť a príslušenstvo veci, sprievodné doklady, doklady v zmysle čl. IV. bod 4.3 tejto Zmluvy) budú dodané včas a riadne, t.j. v súlade s touto Zmluvou.

12.2 V prípade, ak sa po prevzatí Predmetu kúpy Kupujúcim vyskytnú v záručnej dobe vady, ich odstránenie, resp. vybavenie hradí Predávajúci na vlastné náklady.

12.3 Predávajúci podpisom tejto Zmluvy vyhlasuje, že mu nie sú známe iné vady a poškodenia Predmetu kúpy, na ktoré by mal Kupujúceho osobitne upozorniť. Pokiaľ Predávajúci ešte k veci, ktorej kúpa je Predmetom tejto Zmluvy v čase uzatvárania tejto Zmluvy nenadobudol vlastnícke právo, Predávajúci vyhlasuje, že ak Kupujúceho pri dodaní osobitne neupozorní na vady a poškodenia Predmetu kúpy, platí, že Predávajúci urobil vyhlásenie podľa prvej vety tohto bodu.

12.4 Predávajúci zodpovedá za :

a) zrejmé (zjavné) vady (množstvo, neúplnosť, a pod.),

b) vady, ktoré sa vyskytnú v záručnej dobe,

c) skryté vady,

d) právne vady,

e) vady, ktoré vzniknú alebo vyjdú najavo aj po skončení záručnej doby, ak sú spôsobené porušením povinnosti Predávajúceho.

**XIII.**

**Záručné podmienky, záručný a pozáručný servis**

13.1 Predávajúci poskytuje na Predmet kúpy záruku podľa zákona. V prípade, ak výrobca u niektorých vecí, ktorých kúpa je Predmetom tejto Zmluvy, poskytuje dlhšiu záručnú dobu, platí záručná doba stanovená výrobcom. Záručná doba začína plynúť odo dňa potvrdenia dodacieho listu Kupujúcim bez výhrad alebo odo dňa podpísania odovzdávacieho a preberacieho protokolu Kupujúcim bez výhrad. Predávajúci sa zaväzuje, že na žiadosť Kupujúceho vystaví záručný list, v ktorom budú uvedené záručné podmienky, resp. odkaz na zdroj (napr. web stránka, osobitná brožúra), kde ich možno spoľahlivo vyhľadať.

13.2 Predávajúci sa zaväzuje, že v záručnej dobe bezplatne odstráni všetky odstrániteľné vady Predmetu kúpy uplatnené Kupujúcim, a to najmä opravou veci alebo výmenou súčiastok veci. V prípade, ak sú vady neodstrániteľné, má Kupujúci právo voľby medzi uplatnením primeranej zľavy z kúpnej ceny alebo dodaním novej (náhradnej) veci namiesto veci, ktorá má neodstrániteľnú vadu alebo odstúpením od tejto Zmluvy.

13.3 Predávajúci zodpovedá nielen za faktické, ale aj právne vady Predmetu kúpy.

13.4 Záručná doba sa predlžuje o dobu, počas ktorej bola vec v oprave a/alebo na posúdení reklamácie u Predávajúceho. Záruka trvá aj v prípade, ak v dôsledku nečinnosti Predávajúceho alebo v dôsledku toho, že Predávajúci neuznal oprávnenú reklamáciu Kupujúceho alebo v dôsledku iného porušenia povinností Predávajúceho, bol Kupujúci nútený odstrániť vadu sám alebo prostredníctvom tretej osoby.

13.5 K reklamácii Kupujúci pripraví :

- Predmet kúpy na miesto dohodnuté s Predávajúcim,

- popis závady/reklamačný list,

- záručný list,

- objednávku v prípade pozáručnej opravy alebo pozáručného servisu.

13.6 Predávajúci sa zaväzuje v dobe záruky nastúpiť na servis do 24 hodín od nahlásenia vady a vykonať servis (napr. odstrániť vadu) bezplatne a v lehote dohodnutej s Kupujúcim, inak v primeranej lehote vzhľadom k povahe a rozsahu vady. V prípade, ak Predávajúci nenastúpi na servis do 24 hodín od nahlásenia vady a/alebo v prípade, ak Predávajúci neodstráni vadu v lehote stanovenej na základe tejto Zmluvy, má Kupujúci právo odstrániť vadu sám alebo prostredníctvom tretích osôb na náklady Predávajúceho, a taktiež má nárok na zmluvnú pokutu a náhradu škody vo výške 1000 Eur za každý deň omeškania, pokým nebude závada odstránená Predávajúcim alebo treťou osobou poverenou Kupujúcim.

13.7 Predávajúci sa zaväzuje poskytovať na Predmet Zmluvy pozáručný servis. Pozáručný servis bude riešený samostatnými objednávkami Kupujúceho na základe cenovej kalkulácie Predávajúceho, ktorá bude vopred odsúhlasená Kupujúcim. Predávajúci je povinný po potvrdení objednávky Kupujúceho nastúpiť na pozáručný servisný zásah do 48 hodín, pokiaľ sa Zmluvné strany nedohodnú inak. Kupujúci si vyhradzuje právo objednať si pozáručné opravy a/alebo pozáručný servis aj u inej osoby (subjektu) než u Predávajúceho.

**XIV.**

**Sankcie**

14.1 V prípade omeškania Predávajúceho s dodávkou Predmetu kúpy, jeho súčasti, príslušenstva, sprievodných dokladov alebo dokladov v zmysle čl. IV. bodu 4.3 tejto Zmluvy a v termíne podľa čl. VII. bodu 7.3, má Kupujúci právo na zmluvnú pokutu vo výške 1000 Eur za každý deň omeškania s dodaním Predmetu kúpy.

**XV.**

**Ukončenie a odstúpenie od Zmluvy**

15.1 Túto Zmluvu je možné ukončiť písomnou dohodou obidvoch Zmluvných strán.

15.2 Od tejto Zmluvy je Kupujúci oprávnený jednostranne odstúpiť v prípade podstatného porušenia tejto Zmluvy Predávajúcim.

15.3 Na nedodržanie zmluvných podmienok bude Predávajúci upozornený doporučeným listom alebo e-mailom a bude mu stanovená primeraná lehota na nápravu. Primeranosť lehoty stanoví Kupujúci podľa druhu, charakteru a intenzity porušenia – nedodržania zmluvných podmienok. Upozornenie na nedodržanie zmluvných podmienok a poskytnutie primeranej lehoty na nápravu sa nevyžaduje, ak sa jedná o podstatné porušenie tejto Zmluvy.

15.4 Odstúpenie od tejto Zmluvy je účinné dňom jeho doručenia Predávajúcemu. Na doručovanie odstúpenia od Zmluvy sa primerane použijú ustanovenia Zákona č. 99/1963 Zb. Občiansky súdny poriadok o doručovaní písomností určených do vlastných rúk.

**XVI.**

**Záverečné ustanovenia**

16.1 Túto Zmluvu je možné meniť len formou písomného dodatku podpísaného oboma Zmluvnými stranami. Dodatok bude tvoriť neoddeliteľnú súčasť tejto Zmluvy.

16.2 Zmluvné strany sa dohodli, že ich záväzkový vzťah sa bude riadiť Obchodným zákonníkom. Právne vzťahy neupravené touto Zmluvou sa riadia príslušnými ustanoveniami Obchodného zákonníka a právnymi predpismi s ním súvisiacimi.

16.3 Táto Zmluva je vyhotovená v štyroch vyhotoveniach, z ktorých Kupujúci obdrží tri vyhotovenia a Predávajúci jedno vyhotovenie.

16.5 Zmluva nadobúda platnosť a účinnosť dňom podpisu obidvoma Zmluvnými stranami.

16.6 Obidve strany prehlasujú, že Zmluva bola spísaná podľa ich slobodnej a vážnej vôle, že si ju riadne prečítali, súhlasia s ňou a na dôkaz záväznosti a súhlasu túto Zmluvu podpisujú.

16.7 Príloha č. 1 „Špecifikácia Predmetu Zmluvy“, Príloha č. 2 „Cenová ponuka – návrh na plnenie kritéria“ a Príloha č. 3 „Elektronická verzia rozpočtu v MS Excel (elektronický nosič CD, DVD)“, Príloha č. 4 „Zoznam subdodávateľov“, je neoddeliteľnou súčasťou tejto Zmluvy.

Za Kupujúceho : Za Predávajúceho :

V Bratislave dňa ................ V .................. dňa ................

.............................................. ..............................................

MVDr. Marián Brna , PhD. Predávajúci

konateľ

Domäsko s.r.o.